Σήμερα μιλήσαμε για τις **οικογένειες λέξεων,**

που είμαι σίγουρη πως τις θυμάστε και τις ξέρετε καλά!

Επίσης είδατε πώς δημιουργήσαμε μαζί

την οικογένεια λέξεων στην οποία εξασκηθήκαμε,

βρίσκοντας πολλές **λέξεις-παιδιά**

από τη  **λέξη-μαμά: (η) νόσος** = ***αρρώστια.***

Προπονηθήκαμε αρκετά και στη Γραμματική και τις παρέες της

(τα 10 μέρη του λόγου).

Σ'  αυτά χρειαζόμαστε βέβαια ακόμα πολλή δουλειά,

για να τα βρίσκουμε πάντα σωστά!

**Κλίναμε**και κάποια ουσιαστικά και τα ρήματα της οικογένειας,

**αλλάζοντας μορφή** **(πτώσεις-αριθμό-χρόνους).**

Σας στέλνω λοιπόν την οικογένεια που σκεφτήκαμε όλοι/ες μαζί!

Διαβάστε τα καλά!

Κι έπειτα **δημιουργήστε τη δική σας οικογένεια λέξεων**

(διαλέξτε όποια λέξη θέλετε εσείς για μαμά).

Για να σας βοηθήσω,**σας στέλνω το σχέδιο σε ένα αρχείο word,**

όπου μπορείτε να γράψετε και να συμπληρώσετε ό,τι χρειάζεται.

Με προπόνηση αρκετή σε λίγο τις οικογένειες λέξεων

θα **τις παίζουμε στα δάχτυλα!**

(αυτή είναι μια**έκφραση μεταφορική,**

που σημαίνει πως σε κάτι είμαστε πολύ καλές/οί!)

Περιμένω να το δω!

Θα κάνουμε διαγωνισμό!

Αν θέλετε  ΜΠΡΑΒΟ πολλά,

πρέπει να προσπαθήσετε αρκετά!